Tilleoru Kantsimägi

Tilleoru Kantsimägi (ka: Matsikants, Maakants) on linnamägi Põlva maakonnas Kanepi vallas Varbuse külas.

Kirjeldus

Neemiklinnuse tüüpi linnuse õueala mõõtmed on 73x54 m, pindala on 3300 ruutmeetrit. Kultuurkihti leidub peamiselt vallipoolses küljes. Linnus on põhjast ja lõunast kaitstud jõeorgu suubuvate sügavate uhtorgudega, idast jõeoruga, läänest, st maapoolsest küljest valliga. Selle valli välisjalamil on 15 m laiune ja 1–1,5 m sügavune kraav. Pealt 3 m laiuse valli kõrgus on kraavi põhjast 5 m, siseküljelt 3,7 m. 

Esialgne väravakoht asus põhjavallis. Praeguseks on see erosiooni toimel mäenõlvast maantee suunas alla varisenud Evald Tõnisson. Eesti muinaslinnad. 2008, lk 317 Linnamäel on tehtud mitmeid arheoloogilisi kaevamisi ning leitud on I aastatuhande teise poole ja II aastatuhande alguse keraamikat.

Viited

Välislingid


Kategooria:Eesti muinaslinnused
Kategooria:Kanepi vald
Kategooria:Põlva maakonna kultuurimälestised